1. **Osobné postavenie podľa § 32 zákona**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona. Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona dokladmi podľa § 32 ods. 2, resp. podľa § 32 ods. 4 a 5 zákona.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Verejný obstarávateľ upozorňuje na znenie podmienok účasti podľa § 32 ods. 1 písm. b) a c) zákona a spôsobu ich preukazovania podľa § 32 ods. 2 písm. c) zákona účinné od 1.12.2019.

**Doklady, ktoré sa nepredkladajú:**

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

* výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,
* potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,
* potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,
* výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

Upozornenie:

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

1. **Ekonomické a finančné postavenie podľa § 33 zákona**
	1. § 33 ods. 1 písm d) zákona:

**Prehľad o dosiahnutom obrate v oblasti, ktorej sa predmet zákazky týka (služby) za posledné tri hospodárske roky**, za ktoré sú dostupné v závislosti od vzniku alebo začatia prevádzkovania činnosti.

Podmienku účasti spĺňa hospodársky subjekt, ktorý za **posledné tri hodpodárske roky dosiahol súhrnne obrat v oblasti poskytovania služieb min. 3 000 000 eur**. (pozn.: hospodársky subjekt, ktorý prevádzkuje činnosť kratšie ako posledné tri hospodárske roky musí taktiež preukázať uvedený obrat v uvedenej výške).

Splnenie uvedenej podmienky účasti uchádzač preukazuje údajmi z výkazov ziskov a strát (riadok č. 5), resp. výkazov o príjmoch a výdavkoch (riadok 2). Pre účely preukázania splnenia uvedenej podmienok účasti uchádzač predloží výkazy ziskov a strát alebo výkazy o príjmoch a výdavkoch za posledné tri hospodárske roky. V prípade ak uchádzač preukazuje splnenie podmienky účasti údajmi uvedenými v Registri účtovných závierok doklady podľa predchádzajúcej vety nemusí v ponuke predkladať.

Ak uchádzač nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný, napr. čestné vyhlásenie o výške vyššie uvedeného obratu spolu s uvedením objektívnych dôvodov, pre ktoré uchádzač nedokáže predložiť dokument určený verejným obstarávateľom.

1. **Technická a odborná spôsobilosť podľa § 34 zákona**
	1. **§ 34 ods. 1 písm. d) zákona:**

Opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

Uchádzač musí spĺňať požiadavky normy EN ISO 9001:2015 na systém manažérstva kvality v oblasti poskytovania služieb servisu motorových vozidiel.

Uchádzač predloží platný certifikát podľa EN ISO 9001:2015 vydaný nezávislou inštitúciou, ktorým preukáže, že uchádzač má zavedený a používa systém manažérstva kvality v oblasti servis motorových vozidiel.

Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality.

* 1. **§ 34 ods. 1 písm. j) zákona:**

Údaje o strojovom, prevádzkovom alebo technickom vybavení, ktoré má uchádzač alebo záujemca k dispozícií na poskytnutie služby.

* + 1. Uchádzač musí preukázať, že disponuje minimálne štyrmi vozidlovými zdvihákmi, každý s nosnosťou min. 3 t.

Uchádzač v ponuke predloží vyplnenú tabuľku

|  |  |  |  |  |
| --- | --- | --- | --- | --- |
| p. č. | Názov zariadenia, typ | nosnosť | výrobca | Stručný popis |
| 1. |  |  |  |  |
| 2. |  |  |  |  |
| 3. |  |  |  |  |

Uchádzač v ponuke tiež predloží fotografie jednotlivých zariadení.

* + 1. Uchádzač musí preukázať, že disponuje minimálne dvoma diagnostickými prístrojmi na diagnostiku riadiacich jednotiek, z toho min. jednou pre motorové vozidlá značky VW a jednou pre motorové vozidlá značky Hyundai.

Uchádzač v ponuke predloží vyplnenú tabuľku

|  |  |  |  |  |
| --- | --- | --- | --- | --- |
| p. č. | Názov zariadenia, typ | nosnosť | výrobca | Stručný popis |
| 1. |  |  |  |  |
| 2. |  |  |  |  |

Uchádzač v ponuke tiež predloží fotografie jednotlivých zariadení.

* + 1. Uchádzač musí preukázať, že disponuje min. jedným zariadením na kontrolu a plnenie klimatizácií.

Uchádzač v ponuke predloží vyplnenú tabuľku

|  |  |  |  |  |
| --- | --- | --- | --- | --- |
| p. č. | Názov zariadenia, typ | nosnosť | výrobca | Stručný popis |
| 1. |  |  |  |  |

Uchádzač v ponuke tiež predloží fotografiu zariadenia.

* + 1. Uchádzač musí preukázať, že disponuje min. dvoma zariadeniami na prácu s pneumatikami osobných a úžitkových vozidiel (vyzúvanie a obúvanie)

Uchádzač v ponuke predloží vyplnenú tabuľku

|  |  |  |  |  |
| --- | --- | --- | --- | --- |
| p. č. | Názov zariadenia, typ | nosnosť | výrobca | Stručný popis |
| 1. |  |  |  |  |
| 2. |  |  |  |  |

Uchádzač v ponuke tiež predloží fotografiu zariadenia.

* + 1. Uchádzač musí preukázať, že disponuje min. dvoma zariadeniami na vyvažovanie kolies osobných a úžitkových vozidiel.

Uchádzač v ponuke predloží vyplnenú tabuľku

|  |  |  |  |  |
| --- | --- | --- | --- | --- |
| p. č. | Názov zariadenia, typ | nosnosť | výrobca | Stručný popis |
| 1. |  |  |  |  |

Uchádzač v ponuke tiež predloží fotografiu zariadenia.

**Jednotný európsky dokument**

**Uchádzač** môže splnenie podmienok účasti preukázať aj spôsobom podľa § 39 zákona, t.j. uchádzač môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom (ďalej aj ako „JED“).

Ak uchádzač nevyužije na preukázanie splnenia podmienok účasti JED, v rámci svojej ponuky predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf alebo v pôvodnej elektronickej podobe podľa bodu 10.3 SP a vložené do ponuky.

**Vytvorenie elektronickej verzie formuláru JED – postup pre uchádzača:**

Verejný obstarávateľ odporúča, aby uchádzač použil predvyplnený elektronický formulár JED vo formáte .xml, ktorý je prílohou č. 5 týchto SP.

Uchádzač si verejným obstarávateľom pripravenú/vygenerovanú verziu JED-u vo formáte .xml stiahne
do svojho počítača. Následne si uchádzač v internetovom prehliadači otvorí e-službu Európskej komisie, ktorá je dostupná na elektronickej adrese <https://www.uvo.gov.sk/espd/>. Následne vyberie možnosť „Som hospodársky subjekt“ a cez funkcionalitu „Importovať JED“ si otvorí JED vo formáte .xml, ktorý môže následne vyplniť a prostredníctvom tlačidiel „Prehľad“ a následne „Stiahnuť ako“, uložiť do svojho počítača vo formáte .pdf, ktorý predkladá spôsobom určeným funkcionalitou EKS ako súčasť svojej ponuky.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/legislativametodika-dohlad/jednotny-europsky-dokument-605.html> : JED - príručka k službe ESPD ( <https://www.uvo.gov.sk/extdoc/1445/JED-prirucka_ESPD> ).

Druhou možnosťou vytvorenia elektronického JED a elektronickej odpovede uchádzača na elektronický JED je použitie nástroja EKS, ktorý je dostupný na adrese <https://jed.eks.sk/> . Uchádzač si verejným obstarávateľom pripravenú/vygenerovanú verziu JED-u vo formáte .xml stiahne do svojho počítača. Následne v časti „Dodávateľ“ uchádzač vyberie možnosť „***Odpoveď na elektronický JED verejného obstarávania***“ a cez funkciu/tlačidlo „***Prehľadávať***“ si vyberie stiahnutý elektronický JED poskytnutý verejným obstarávateľom v rámci SP vo formáte .xml a prostredníctvom funkcii/tlačidla „***Vytvoriť odpoveď na základe výzvy***“, vytvorí odpoveď, t.j. elektronický JED. Uchádzač môže formulár JED následne vyplniť a prostredníctvom funkcie/tlačidla „***Generovať PDF***“ uložiť do svojho počítača vo formáte .pdf.

Vo formulári JED uchádzač vyplní nasledovné časti:

1. časť II – A, B a C,
2. časť III - A, B, C a D,
3. časť IV – oddiel α,
4. časť VI.

Uchádzač uvedie v JED všetky relevantné informácie požadované verejným obstarávateľom, uvedené
v oznámení o vyhlásení verejného obstarávania a v týchto SP, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/legislativametodika-dohlad/jednotny-europsky-dokument-605.html>, okrem časti I. označenej ako „Informácie týkajúce sa postupu verejného obstarávania a verejného obstarávateľa“ (pokiaľ uchádzač použije JED, ktorý je súčasťou týchto SP).

**Uchádzač, ktorý sa** verejného obstarávania **zúčastňuje samostatne** a ktorý nevyužíva zdroje a/alebo kapacity iných osôb na preukázanie splnenia podmienok účasti, **vyplní, podpíše a predloží jeden JED.**

**V prípade, že uchádzača tvorí skupina dodávateľov** zúčastnená vo verejnom obstarávaní, uchádzač **vyplní a predloží JED s požadovanými informáciami za každého člena skupiny dodávateľov spolu s ich podpismi.**